Diari Oficial de la Generalitat Valenciana


Sumari del DOGV 3115, del 05-11-1997 (1997/3232)

Procediment judicial 504/97.
----------------------------

### Dades del document

Número de DOGV
:   3115

Data del DOGV
:   05-11-1997

Secció del DOGV
:   ADMINISTRACIÓ DE JUSTÍCIA - ALTRES ASSUMPTES JUDICIALS

Número del document
:   1997/3232


Organisme emissor
:   Jutjat de Primera Instància Número 1 de València

Tipus de document
:   Anunci

EDICTE [97/A3232]
  
María Pilar Cerdán Villalba, magistrada jutgessa del Jutjat de Primera Instància número 1 de València, mitjançant aquest edicte, faig saber:
  
Que en aquest Jutjat se segueixen les actuacions de procediment judicial sumari del número 0504/97, promogudes per Banco Hipotecario de España, SA, representat per la procuradora María Egea Llácer, contra la senyora Concepción Andrés Canut i el senyor José -Vicente Martínez García. En aquestes actuacions he acordat traure a la venda en pública subhasta, per primera vegada i en el termini de 20 dies, els béns especialment hipotecats que a continuació es posen en relació. Per a la realització de la subhasta s'ha assenyalat el dia 1 de desembre de 1997, a les 11.20, a la sala d'audiència d'aquest Jutjat, i si se suspén per causa de força major, s'efectuarà l'endemà a la mateixa hora, i en successius dies si es repeteix o persisteix aquest impediment, amb les condicions establides en l'article 131 de la Llei Hipotecària i les següents:
  
Primera
  
Valdrà de tipus per a la subhasta el pactat per a les parts en l'escriptura d'hipoteca i no s'admetran postures inferiors a aquest tipus.
  
Segona
  
Per a prendre part en la subhasta els licitadors o licitadores hauran de consignar el 50% del tipus, mitjançant l'ingrés en el compte corrent número 4439 del Banco Bilbao Vizcaya, urbana, Colom número 39, que aquest Jutjat hi té obert, sense que s'admeta cap licitador o licitadora que no aporte el resguard d'ingrés corresponent.
  
Tercera
  
Les actuacions i el certificat de registre a què es refereix la regla quarta estaran exposats en secretaria perquè totes les persones que desitgen prendre part en la subhasta puguen examinar-los; s'entendrà que tot licitador o licitadora accepta com a bastant la titulació i que les càrregues o gravàmens anteriors i els preferents, si n'hi ha, al crèdit de l'autor, continuaran subsistents, i així mateix, s'entén que l'executant els accepta i queda subrogat en la responsabilitat d'aquests, sense que el preu d'execució es destine a l'extinció.
  
Es fa constar que, per al cas que no hi haja licitador en la primera subhasta, s'ha assenyalat per a la realització de la segona, per a la qual valdrà de tipus el 75% de la primera, el dia 12 de gener de 1988, a les 11.20 hores; i per a la tercera, sense subjecció a cap tipus, el dia 9 de febrer de 1988, a les 11.20 hores.
  
Béns objecte de subhasta:
  
Habitatge de renda limitada, tipus B, del primer grup, de la dreta entrant a l'edifici, de la sisena planta, assenyalada amb el número 12, que dóna al carrer de Quart. Està composta per rebedor, menjador, sala, quatre dormitoris, bany complet, lavabo de servei, cuina, armari rober i solà a la façana; té una superfície útil de 117 metres quadrats i li correspon, en els elements comuns de l'edifici i en beneficis i càrregues, d'acord amb el valor d'aquest, una participació de 6 enters, 25 centèsimes per cent.
  
Inscrit en el Registre de la Propietat de València 7 al tom 632, llibre 33 d'afores, foli 238, finca 2353, inscripció tercera.
  
Aquest habitatge forma part d'un edifici situat en aquesta ciutat amb façana al carrer de Quart 137, de policia actualment.
  
Taxat a l'efecte de primera subhasta en quatre milions dues-centes noranta-dues mil quatre-centes (4.292.400) pessetes.
  
A fi de complir el que s'adverteix en la regla setena, darrer paràgraf de l'article 131 de la Llei Hipotecària, s'entendrà que, en el cas que siga possible la notificació personal al deutor o deutores respecte de l'anunci de la subhasta, en queden suficientment assabentats amb la publicació d'aquest edicte.
  
València, 29 de setembre de 1997.- El secretari.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament de Guardamar del Segura